section_heading: Radnja filma
paragraph_text: Doktor Strange pokazuje zavidnu razinu sposobnosti usvajanja mističnih znanja i vještina te ubrazno napreduje u učenju. Sprijateljuje se s knjižničarom u Kamar-Taju, Wongom (Benedict Wong) od kojeg krade knjige napredne magije te doznaje što je naumio Kaecelius. Međutim, nađe se u dvojbi, jer još sebično želi samo izlječenje svojih ruku i odbija sudjelovati s ostalim čarobnjacima u borbi protiv zlih protivnika. No, kada dođe do napada na tri Utočišta, u Londonu, New Yorku i Hong Kongu, Strange se odluči suprotstaviti Kaeceliusu i Dormammuou te staje, nakon smrti Drevne, na čelo mistične zajednice čarobnjaka. Opremljen čarobnim plaštem i Agamottovim okom, čiji glavni dio zapravo predstavlja kamen vremena, jedan od kamenova beskonačnosti, Doktor Strange kreće zajedno s Wongom i Mordom u borbu za spas čovječanstva.